Les sales d'estudi de Bétera a ple rendiment
23 de maig de 2024

• L'Ajuntament aposta pels seus estudiants amb l'ampliació d'horaris de les seues sales d'estudi. Fins al pròxim 5 de juliol, la Biblioteca Central està oberta ininterrompudament de 09:30h a 00:00h de dilluns a divendres.

• Enguany, a més, augmenta el nombre de sales d'estudi gràcies a l'obertura del Centre Cívic que compta amb una Biblioteca i 5 espais que obrin ininterrompudament de 09:30h a 20:00h de dilluns a divendres.

L'Ajuntament de Bétera aferma les seues sales d'estudi amb l'ampliació dels horaris de les seues Biblioteques Municipals. Després dels bons resultats d'assistència d'estudiants de diferent índole, el Consistori, ha tornat, un any més, a ampliar l'horari de les seues Biblioteques durant les èpoques d'exàmens facilitant un espai d'estudi als joves beterenses que han respost molt positivament omplint tots els espais habilitats.

“Són moments importants per a la joventut de Bétera que afronta els seus exàmens, molts d'ells de la PAU, i necessiten espais silenciosos i adaptats a les seues necessitats d'estudi. Obrir aquestes sales els facilita la concentració i els permet no haver de desplaçar-se fora de Bétera per a estudiar”, ha assenyalat l'Alcaldessa de Bétera, Elia Verdevío.

"En aquesta època d'exàmens, són molts els estudiants que demanden sales d'estudi on concentrar-se millor", continua Manuel Chover, regidor d'Educació. "Conscients d'això, posem a disposició dels ciutadans espais tranquils i que afavoreixen l'estudi en els moments en els què més es necessita, així com ampliem l'horari i el nombre de sales destinades a aquest ús".

A més, enguany, com a novetat, Bétera ha incorporat 5 sales d'estudi més una nova Biblioteca després de l'obertura del Centre Cívic, noves sales que des de la seua posada en marxa estan a ple rendiment i reben diàriament a multitud d'estudiants. "La gran afluència d'estudiants ha fet que habilitem temporalment un espai en la sala d'actes per a donar acolliment a tots els veïns que sol·liciten sala d'estudi en el Centre Cívic", declara Manuel Chover.

Un servei consolidat

Des de fa anys, l'Ajuntament, a través de la regidoria d'Educació, ofereix aquest servei en època d'exàmens, tant al gener com al maig, mes en què els veïns i veïnes de Bétera a més preparen la prova PAU d'accés a la Universitat oferint així majors possibilitats als joves beterenses perquè no tinguen la necessitat d'eixir de Bétera per a preparar els seus exàmens.

Aquest horari ampliat permet als estudiants organitzar el seu temps d'estudi en un entorn tranquil i silenciós apte per a preparar les seues proves.

D'aquesta manera, les Biblioteques Municipals ofereixen als usuaris d'aquestes sales un horari especial i ampliat, connexió a internet, connexió d'equips portàtils a la xarxa elèctrica i col·leccions d'obres de referència destinades a la seua consulta.

Horaris especials

La Biblioteca Central, situada en avinguda València 26, obri les seues portes des del passat dia 6 i fins al pròxim 5 de juliol en horari ininterromput de 09:30h a 00:00h de dilluns a divendres. Mentre que la Biblioteca del Centre Cívic, situada al carrer Turquesa s/n urbanització Mas Camarena-Torre en Conill, posa a la disposició dels usuaris durant aquestes dates les seues sales d'estudi en horari ininterromput de dilluns a divendres de 09:30h a 20:00h.

Cal recordar que les Biblioteques Municipals de Bétera continuen la seua activitat normal de dilluns a divendres per al préstec i devolució de llibres de 09:30h a 13:00h i de 16:30h a 20:00h.

En definitiva, Bétera compta amb un gran servei de sales d'estudi a les Biblioteques Municipals que té molt bona acceptació per part dels joves beterenses que any rere any acudeixen per a preparar el seu futur acadèmic i professional.